UDRUGA pacijenata Hrvatske uputila je otvoreno pismo ministru zdravstva Milanu Kujundžiću i ravnatelju HZZO-a Lucianu Vukeliću, a vezano ne astronomsko povećanje cijene rijetkih lijekova.







Poštovani

Pitamo Vas kako je moguće da u potpunoj tišini i „preko noći“ neki lijekovi poskupe za oboljele iako imaju osnovno i dopunsko osiguranje HZZO-a cca 70% ili cca 80% itd.

Pitamo Vas zašto javno niste upoznali osiromašeni Hrvatski puk (u EU smo predzadnji po siromaštvu) o pojedinačnom poskupljenju nekog lijeka i u kome postotku?

Ovih dana neki oboljeli kada dođu po svoj lijek u Ljekarnu dožive šok kada saznaju za poskupljenje njihovog lijeka od 1.3.2018.

Ovdje ćemo navesti samo dva primjera:

Oboljeli je do 28.2.2018. godine doplaćivao za kutiju TRAJENTA od 5mg od 30 tableta 67.61 kn , a od 1.3.2018. doplata je 123,56 kn ili skuplje za 55.95 kn ili cca 82% !!!! Za Vipdomet 12,5 mg/1000mg do 28.2.2018 su oboljeli doplaćivali 51 kn, a od 1.3.2018 doplaćuju 88 kn što je skuplje za 37 kn ili cca 72%!!!!

Pitamo Vas kako je moguće da lijek poskupi za doplatu oboljelog 82% ili 72% itd.

Pitamo Vas kakva je to politika cijena lijekova u Hrvatskoj i tko je formira u našem solidarnom javnom zdravstvenom sustavu (SJZS)?

Pitamo Vas zar oboljeli i njegovo zdravlje ne bi morali biti na prvom mjestu pri svakom odlučivanju u SJZS, a ne više novca (je li to možda pohlepa?) za neke lobiste koji rade u SJZS (i imaju solidne plače za naše uvjete), i možda donose ovakvu politiku cijena lijekova?.

U dobroj vjeri.

S poštovanjem

Predsjednik

Marijo Drlje dipl.oec.